Държавен вестник, бр. 55, 2000 г., стр. 16

С Т Р .  16
Д Ъ Р Ж А В Е Н   В Е С Т Н И К
Б Р О Й  55
редби, според тях, са и в несъответствие с чл. 11,
т. 1 МПИСКП за “непрекъснато подобряване
на условията на живот”.
Обединеният съюз на пенсионерите в Бъл-
гария и Съюзът на пенсионерите в България
намират искането за основателно, тъй като пен-
сионерите се поставят в още по-неблагоприят-
но положение.
Висшият адвокатски съвет взима станови-
ще само във връзка с чл. 70, ал. 3—счита, че
тази разпоредба нарушава принципа на равно-
поставеност на гражданите.
Според Народното събрание, Министерски-
ят съвет и министърът на труда и социалната
политика, НОИ и КНСБ искането е неоснова-
телно и следва да се отхвърли. Според тях реди-
ца съображения за целесъобразност са наложи-
ли тези разпоредби да намерят място в КЗОО,
но те не противоречат на Конституцията и са в
съответствие с МПИСКП.
Министърът на финансите, Българският
лекарски съюз, Съюзът на българските журна-
листи и Демократичният съюз на пенсионери-
те в България не изразяват становище.
Искането е неоснователно.
А. Разпоредбите на чл. 68 и чл. 70, ал. 3 КЗОО
не противоречат на Конституцията.
1. Кодексът за задължително обществено
осигуряване и в частност разпоредбите на чл. 68
и сл. КЗОО въвеждат нова система за придоби-
ване на правото на пенсия за осигурителен стаж
и възраст и определянето на нейния размер.
Възприема се постепенно увеличение на изис-
куемата възраст за пенсиониране, която до
2005 г. трябва да достигне до 63 г. за мъжете и
60 за жените. Пенсиите за осигурителен стаж и
възраст според чл. 68, ал. 1 с.к. се придобиват
при условие, че сборът от продължителността
на осигурителния стаж и възрастта е 98 за мъ-
жете и 88 за жените през настоящата година и
достига до 100 за мъжете и 94 за жените. Ако
сборът от продължителността на осигурител-
ния стаж и възрастта е по-малък, право на пен-
сия може да се придобие при 15 години осигури-
телен стаж и 65-годишна възраст за мъжете и
жените (чл. 68, ал. 4).
С КЗОО се увеличава както необходимата
възраст, така и необходимият осигурителен стаж
за придобиване на пенсия за осигурителен стаж
и възраст. Очевидно законодателят е възприел
тези по-тежки условия за пенсиониране, пора-
ди съображения за целесъобразност, които като
обективирани в законов текст подлежат на пре-
ценка за конституционосъобразност.
Повишените изисквания за придобиване на
право на пенсия за осигурителен стаж и възраст
се дължат на все още неукрепналия във финан-
сово отношение възстановен фонд за обществе-
но осигуряване. Това става твърде бавно, пора-
ди ноторни обективни обстоятелства—небла-
гоприятното съотношение на броя на работе-
щите и броя на пенсионерите, застаряване на
населението, увеличаване на безработицата,
ниски доходи, в резултат на които явления при-
ходите от осигурителните вноски във фонда са
недостатъчни. Пенсиите обаче трябва редовно
да се изплащат, защото това е единственият и
от жизнено важно значение доход за преобла-
даващата част от пенсионерите. По-късното
пенсиониране поради увеличение на пенсион-
ната възраст (която у нас досега беше една от
най-ниските в Европа) и възприемането на точ-
ковата система ще стабилизират пенсионния
фонд и ще осигурят редовно, и може би в увели-
чен размер, изплащане на пенсиите на настоя-
щите и бъдещите пенсионери.
Въвеждането на новите условия за придоби-
ване на пенсия за осигурителен стаж и възраст
с разпоредбата на чл. 68 и сл. КЗОО, респ. тях-
ното съдържание, не нарушава принципите за
хуманизъм, за справедливост и принципа на
социалната и правовата държава, посочени в
преамбюла и чл. 4, ал. 1 и чл. 5, ал. 1 от Консти-
туцията, в какъвто смисъл са оплакванията в
искането. Новата законодателна уредба за при-
добиването на този вид пенсии е израз на гри-
жите на държавата, именно като социална дър-
жава, да обезпечи редовното изплащане на пен-
сиите, да създаде условия за увеличаване на
размерите им и да съобрази паричния размер
на пенсиите с направените осигурителни внос-
ки във фонда. По този начин се спазват и прин-
ципите на справедливост и хуманизъм. Тези
разпоредби с нищо не нарушават принципите
на правовата държава (чл. 4, ал. 1 от Конститу-
цията) и не противоречат на Върховния закон
(чл. 5, ал. 1 от Конституцията).
2. Разпоредбата на чл. 70, ал. 3 КЗОО е част
от правилата за определяне размера на пенси-
ята. В нея се посочва доходът, върху който се
изчислява индивидуалният коефициент. Той се
изчислява от дохода на лицето, върху който са
внесени осигурителни вноски за периода от три
последователни години от последните 15 годи-
ни осигурителен стаж до 1 януари 1997 г. по избор
на лицето, и от дохода за периода след тази дата
до пенсионирането му. Правото да се избира
доходът от три последователни години през
последните 15 години осигурителен стаж до
1 януари 1997 г. всъщност дава възможност на
осигуреното лице да избере най-благоприятни-
те за него години, когато е получавало най-ви-
сок доход. Тези три последователни години
могат да бъдат в началото, средата или края на
15-годишния период—въпрос на избор на лице-
то. Това е напълно справедливо и в интерес на
осигуреното лице. Правилото не е ново. То е
било възприето с чл. 11 от Закона за пенсиите
(ДВ, бр. 91 от 1957 г.) в различните є редак-
ции—последната от 1996 г. (ДВ, бр. 22 от 1996 г.)
в действие до 1 януари 2000 г. Няма никакво
основание да се твърди, че разпоредбата на
чл. 70, ал. 3 КЗОО е в противоречие с конститу-
ционния принцип за справедливост.